Torsdag fremlagde regeringen sit bud på en udlignigsreform og i dag er de konkrete tal kommet frem. I alt kan Nordjyderne se frem til cirka 250 millioner kroner ekstra om året.

Der er nu kommet friske tal fra Social- og Indenrigsministeriet, der viser, hvor meget de enkelte kommuner kan se frem til at få ekstra i udligning. Hvis altså den udligningsreform, regeringen har fremlagt, bliver vedtaget.

- Danmark er for lille et land til store forskelle. Vi vil sikre et Danmark i bedre balance. Regeringen lægger med sit udspil op til et nyt udligningssystem, hvor vi flytter 1,4 mia. kr. fra hovedstadsområdet til provins- og yderkommuner. Vi vil også give en række kommuner kompensation for, at der i nogle år har været en skævhed i udligningen, som skyldes manglende oplysninger i uddannelsesstatistik. Kommunerne skal have bedre mulighed for at sikre velfærden nu og i fremtiden, sådan siger Social- og Indenrigsminister, Astrid Krag (S) i en pressemeddelelse.

Så mange millioner får kommunerne ekstra Morsø får 17,2 millioner kroner ekstra om året

millioner kroner ekstra om året Thisted får 12,9 millioner kroner ekstra om året

millioner kroner ekstra om året Brønderslev får 27 millioner kroner ekstra om året

millioner kroner ekstra om året Frederikshavn får knap 49,9 millioner kroner ekstra om året

millioner kroner ekstra om året Vesthimmerland får 60,9 millioner kroner ekstra om året

millioner kroner ekstra om året Læsø får 0,6 millioner kroner ekstra om året

millioner kroner ekstra om året Rebild 3,3 millioner kroner ekstra om året

millioner kroner ekstra om året Mariagerfjord får knap 49,9 millioner kroner ekstra om året

millioner kroner ekstra om året Jammerbugt får 14,7 millioner kroner ekstra om året

millioner kroner ekstra om året Aalborg får 4,3 millioner kroner ekstra om året

millioner kroner ekstra om året Hjørring får 15,6 millioner kroner ekstra om året

Og det ser ud til, at de nordjyske kommuner får flere penge mellem hænderne til at sikre velfærden. I alt får regionen 256 millioner kroner ekstra om året til at sikre, at vi her i Nordjylland kan give den samme service som resten af landet.

I alt betyder det, at kommunerne i Region Nordjylland i gennemsnit får tilført 435 kroner ekstra om året per borger.

På trods af, at en kvart milliard kroner lyder af meget, er det ikke meget i forhold til, de penge kommunerne i regionen i forvejen modtager. I 2018 modtog kommunerne heroppe 10,5 milliarder fra udligningen - så en kvart milliard ekstra om året svarer altså blot til en stigning 4,75 procent i forhold til 2018.

Hvis regeringens bud på udligningsreformen vedtages, vil der i nogle år være en overgangsperiode til den nye udligning. I den overgangsperiode kan flere af de nordjyske kommuner se frem til at blive kompenseret pænt for den udligning, der er nu.

Læs også Udligningsreform: Det siger de nordjyske borgmestre